1 Samuël : 1:1-3 Elkana is ‘n man wat de HERE wil dien. Hy gaan met sy gesin elke jaar na die tabernakel. Dit is die voorloper van de tempel. Hy wil saam met sy vroue en kinders vir die HERE leef. Hy gaan na Silo waar die tabernakel staan om te aanbid. Hy gaan maar nie omdat jy nou eenmaal verplig is om elke jaar na de tabernakel te gaan nie. Nee, hy gaan om te aanbid, om met sy hart, saam met sy gesin, die HERE te eer.
Wat is aanbidding? Is dit dat jy dans en spring? Is dit dat jy amper in ekstase raak? Somtyds is dit wat mense onder aanbidding verstaan nogtans is aanbidding baie meer. Aanbidding is dat jy die HERE erken as die enigste God wat ver bo jou staan. Dat jy Hom in diepe eerbied die eer gee wat Hom alleen toekom. As ‘n mens in alle eenvoud sy knieë buig en die HERE dank en eer is jy besig om Hom te aanbid. As Elkana in diepe eerbied vir die HERE ‘n offer bring, aanbid hy die Here God. Dit is nie so dat as ons in die kerk saam is en ons is stil en onder die indruk van die evangelie en ons sing en bid in alle rus dat ons dan nie aanbid nie! Dit is dan ook nie so dat mense dan nie bly is nie! Somtyds hoor jy mense hierdie dinge sê maar dan weet hulle nie wat hulle sê nie. Dan verhef jy jou bo ander omdat jy die ander op die uiterlik veroordeel. Dit gaan daarom dat ons met ons hart vol liefde op die HERE as ons God betrokke is.